ВРСТА, ТЕХНИЧКЕ КАРАКТЕРИСТИКЕ, КОЛИЧИНА И ОПИС РАДОВА, РОК ИЗВРШЕЊА, МЕСТО ИЗВРШЕЊА
Предмет јавне набавке је извођење текућем одржавању отвореног олимпијског базена у оквиру комплекса СРЦ „11 Април“. 
 ВРСТА РАДОВА
Грађевински радови и монтажа опреме на олимпијском базену.
КВАЛИТЕТ РАДОВА
У складу са техничким описом.
КОЛИЧИНЕ
У складу са предмером и предрачуном.
РОК И МЕСТО ИЗВРШЕЊА РАДОВА: 
Радове је потребно извести у року, не дужем од 7 месеци од увођења извођача у посао.

Место извршења је комплекс објекта СРЦ „11 Април“ на Новом Београду.

ГАРАНТНИ РОК:

Гарантни рок на изведене радове најмање 2 године од дана потписивања записника о квантитативном и квалитативном пријему. 
Гарантни рок на уграђени материјал важи у складу са условима произвођача материјала, гаранцијом, односно декларацијом произвођача, коју је извођач дужан да достави приликом примпоредаје радова, као и сертификате и атестну документацију, од када теку сви гарантни рокови како за  материјал, тако и радове.
КРИТЕРИЈУМ ЗА ОЦЕЊИВАЊЕ ПОНУДА:Наручилац се у складу са чл. 132. став 1. тачка 1. Закона о јавним набавкама („Сл. гласник РС бр. 91/2019 и 92/23), определио за критеријум ЕКОНОМСКИ НАЈПОВОЉНИЈЕ ПОНУДЕ, коју ће одредити на основу критеријума - ЦЕНE. 
РЕЗЕРВНИ КРИТЕРИЈУМ –Сходно члану 144. став 5. ЗЈН уколико после анализе и оцене понуда, две или више прихватљивих понуда остваре једнак пласман, по основу елемента најниже понуђене цене, као најповољнија биће изабрана понуда оног понуђача који је понудио дужи рок плаћања. 
ПОНУЂЕНА ЦЕНА, НАЧИН ПЛАЋАЊА И РОК ПЛАЋАЊА И РОК ВАЖЕЊА ПОНУДЕ: 
Цена мора бити исказана у динарима, са и без пореза на додату вредност, с тим да ће се за оцену понуде узимати у обзир цена без пореза на додату вредност. 

Обавеза је понуђача да искаже јединичне цене и укупну цену без ПДВ и са ПДВ. 

Валута понуде је динар (РСД). У понуђене цене понуђач мора укључити све зависне трошкове.
Ако је у понуди исказана неуобичајено ниска понуда, наручилац ће поступити у складу са чланом 143. Закона.
Понуђачи поред цене у понудама у оквиру: Обрасца понуде, Обрасца структуре цене и Модела уговора треба да испоштују УСЛОВЕ И НАЧИН ПЛАЋАЊА У СКЛАДУ СА ЗАХТЕВОМ НАРУЧИОЦА И ТО: 
Наручилац се обавезује да извођачу плаћање изврши на следећи начин:

·  Аванс у износу од _____% (максимално 30%) уговорене вредности без ПДВ-а, односно _____________ динара са ПДВ, платиће се након потписивања уговора, а по испостављању авансног рачуна и након достављања средстава обезбеђења за повраћај аванса и средства обезбеђења за испуњење уговорних обавеза у складу са чланом 11.овог Уговора. Укупан примљени аванс мора бити оправдан привременим ситуацијама.

· Преостали износ до укупно уговорене вредности, платиће се према испостављеним месечним привременим ситуацијама и окончаној ситуацији, које се достављају у 6 примерака.

Извођач радова је обавезан да Привремену ситуацију достави стручном Надзору у текућем месецу за радове извршене у претходном месецу, који ће их по извршеној контроли и овери достављати Наручиоцу на оверу. Плаћање се врши у року од__________ (не краће од 15 и дуже од 45 дана) дана од пријема електронске фактуре са пратећом документацијом у прилогу.

Окончану ситуацију извођач ће испоставити, након извршене примопредаје радова и достављања средства обезбеђења за отклањање недостатака у гарантном року. Исплата по испостављеној окончаној ситуацији извршиће се у року од _______ (не краће од 15 и дуже од 45дана) дана од пријема електронске фактуре са пратећом документацијом у прилогу.

Окончана ситуација мора износити минимум 10% од уговорене вредности.

Испостављене ситуације морају да буду насловљене на наручиоца и морају бити потписане и оверене од стране овлашћеног лица извођача и одговорног извођача радова, као и од стране овлашћеног представника наручиоца и стручног надзора.

Уз привремене ситуације и окончану ситуацију Извођач је обавезан да достави  Стручном надзору фотокопију листова грађевинске књиге, фотокопију грађевинског дневника, одговарајуће атесте за уграђени материјал и набавку опреме, по потреби и другу документацију. Уколико  Извођач не достави привремену или окончану ситуацију са свим напред наведеним прилозима, Наручилац неће извршити плаћање позиција за које није достављена комплетна документација.

Плаћање се врши уплатом на рачун извођача.
Сваки рачун мора да буде насловљен на наручиоца. 

У складу са чл. 137. ЗЈН. рок важења понуде који захтева Наручилац је минимум 60 дана од дана отварања понуда, не рачунајући сам дан отварања у наведени рок. 
